กฎกระทรวงกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะตำบลเนินทรายตำบลบางพระ และตำบลหนองเสม็ดอำเภอเมืองตราดจังหวัดตราดพ.ศ.๒๕๔๗[๑] อาศัยอำนาจตามความในมาตรา๕ (๓) แห่งพระราชบัญญัติควบคุมอาคารพ.ศ. ๒๕๒๒ และมาตรา ๘ (๑๐)แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่๓) พ.ศ. ๒๕๔๓อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยโดยคำแนะนำของคณะกรรมการควบคุมอาคารออกกฎกระทรวงไว้ดังต่อไปนี้ข้อ ๑ ในกฎกระทรวงนี้อาคารพาณิชยกรรมประเภทค้าปลีกค้าส่งหมายความว่า อาคารที่ใช้เพื่อประโยชน์ในการขายปลีก หรือขายส่งหรือทั้งขายปลีกและขายส่งซึ่งสินค้าอุปโภคและบริโภคหลายประเภทที่ใช้ในชีวิตประจำวันแต่ไม่หมายความรวมถึงตลาดตามกฎหมายว่าด้วยการสาธารณสุขและอาคารที่มีกิจกรรมหลักเพื่อใช้ดำเนินการเพื่อส่งเสริมหรือจำหน่ายสินค้าซึ่งเป็นผลิตผลหรือผลิตภัณฑ์ของชุมชนบริเวณที่ ๑ หมายความว่าพื้นที่บริเวณดังต่อไปนี้ทิศเหนือ เริ่มต้นจากศูนย์กลางทางหลวงแผ่นดินหมายเลข๓ (สุขุมวิท) ตรงจุดที่อยู่ตามแนวเส้นเขตอำเภอเมืองตราดไปทางทิศเหนือตามแนวเขตอำเภอเมืองตราด เป็นระยะ ๑,๐๐๐ เมตร เป็นเส้นตรงไปทางทิศตะวันออกเฉียงใต้ บรรจบทางหลวงท้องถิ่นสายบ้านตาอิว โพรงตะเฆ่ฝั่งตะวันออกตรงจุดที่ทางหลวงท้องถิ่นสายบ้านตาอิว โพรงตะเฆ่ บรรจบกับทางหลวงแผ่นดินหมายเลข ๓๑๘ไปทางทิศเหนือตามแนวทางหลวงท้องถิ่นสายบ้านตาอิว โพรงตะเฆ่ทิศตะวันออกเลียบทางหลวงท้องถิ่นสายบ้านตาอิว โพรงตะเฆ่ ฟากตะวันออก ไปทางทิศใต้ ผ่านทางหลวงแผ่นดินหมายเลข ๓๑๘เลียบถนนเข้าวัดเนินทรายฝั่งตะวันออก ไปทางทิศใต้ถึงคลองแหลมยางจากคลองแหลมยางเลียบคลองแหลมยาง ฝั่งใต้และฝั่งตะวันออก บรรจบแม่น้ำเมืองตราด ฝั่งตะวันออกเป็นเส้นขนานไปทางทิศใต้ กับถนน รพช.๑๑๐๒๒ ระยะ ๕๐๐ เมตร จนบรรจบศูนย์กลางคลองบางพระจากศูนย์กลางคลองบางพระไปทางทิศใต้เป็นเส้นขนานระยะห่าง ๓๕๐เมตรกับศูนย์กลางถนนชลประทาน ผ่านทางหลวงแผ่นดินหมายเลข ๓๑๕๕ ไปทางทิศใต้ เป็นระยะ๕๐๐ เมตรทิศใต้ ไปทางทิศตะวันตกเฉียงใต้บรรจบกับปลายคลองธรรมชาติฝั่งตะวันตกเส้นตรงที่เชื่อมระหว่างจุดซึ่งอยู่บนคลองธรรมชาติบรรจบกับทางหลวงแผ่นดินหมายเลข๓๑๔๘ ฟากใต้กับจุดซึ่งบนทางหลวงแผ่นดินหมายเลข ๓๑๔๘ ระยะ ๑,๐๐๐ เมตรจากทางหลวงแผ่นดินหมายเลข ๓๑๔๘ เป็นเส้นตรงไปทางทิศตะวันตกเฉียงเหนือจนบรรจบถนนชลประทานราษฎร์ ตรงจุดที่อยู่ห่างจากถนนชลประทานราษฎร์บรรจบกับทางหลวงแผ่นดินหมายเลข ๓๑๔๘ ฟากตะวันตกเป็นระยะ ๒,๐๐๐ เมตรทิศตะวันตกจดเส้นตั้งฉากกับถนนชลประทานราษฎร์ ไปทางทิศเหนือ บรรจบถนนพัฒนาการปลายคลองตรงจุดที่อยู่ห่างจากถนนสาธารณะไม่ปรากฏชื่อบรรจบกับถนนพัฒนาการปลายคลองไปทางทิศตะวันตก ตามแนวถนนพัฒนาการปลายคลองเป็นระยะ ๒๐๐ เมตรจากถนนพัฒนาการปลายคลองขึ้นไปทางทิศตะวันตกเฉียงเหนือจนบรรจบเส้นแบ่งเขตอำเภอเมืองตราดกับเขตอำเภอเขาสมิงตรงจุดที่อยู่ห่างจากศูนย์กลางทางหลวงแผ่นดินหมายเลข ๓ ระยะห่าง ๑,๐๐๐ เมตรเลียบเขตอำเภอเมืองตราดขึ้นไปทางทิศเหนือ จนบรรจบจุดเริ่มต้นเว้นแต่พื้นที่บริเวณที่๒บริเวณที่ ๒หมายความว่า พื้นที่บริเวณดังต่อไปนี้๒.๑ ทิศเหนือเป็นเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข ๓ (สุขุมวิท)ไปทางทิศตะวันออกเฉียงใต้ บรรจบถนนเกาะตะเคียน ฟากตะวันตกทิศตะวันออกเลียบถนนเกาะตะเคียน ฟากใต้ มาทางทิศตะวันตกเฉียงใต้บรรจบทางหลวงแผ่นดินหมายเลข๓ (สุขุมวิท) ฟากตะวันออกทิศใต้จดทางหลวงแผ่นดินหมายเลข ๓ (สุขุมวิท) ฟากเหนือตรงจุดที่อยู่ห่างจากศูนย์กลางถนนเกาะตะเคียน บรรจบกับศูนย์กลางทางหลวงแผ่นดินหมายเลข๓ (สุขุมวิท) ไปทางทิศตะวันตกเฉียงเหนือ ตามแนวทางหลวงแผ่นดินหมายเลข ๓ (สุขุมวิท)ระยะ ๓๐๐ เมตรทิศตะวันตกเป็นเส้นตั้งฉากกับศูนย์กลางทางหลวงแผ่นดินหมายเลข ๓ ไปทางทิศตะวันออกเฉียงเหนือระยะ ๖๐๐ เมตร๒.๒ ทิศเหนือจดซอยหนองบัว ปลายคลองฟากใต้อยู่ห่างจากศูนย์กลางทางหลวงแผ่นดินหมายเลข ๓ (สุขุมวิท)บรรจบกับศูนย์กลางซอยหนองบัว ปลายคลองฟากใต้ไปทางทิศตะวันออกตามแนวซอยหนองบัว ปลายคลอง ระยะ ๒๐๐เมตร เลียบซอยหนองบัว ปลายคลอง ฟากตะวันออกไปทางทิศตะวันออกเฉียงเหนือ บรรจบทางหลวงแผ่นดินหมายเลข ๓ (สุขุมวิท) ฟากตะวันตกทิศตะวันออกเลียบทางหลวงแผ่นดินหมายเลข ๓ (สุขุมวิท) ฟากตะวันตกมาทางทิศใต้บรรจบถนนเข้ามัสยิดฟากเหนือทิศใต้เลียบถนนเข้ามัสยิด ฟากเหนือ ไปทางทิศตะวันตกเฉียงใต้ ระยะ ๘๐๐ เมตรทิศตะวันตกเป็นเส้นตรงไปทางทิศตะวันตกเฉียงเหนือเป็นระยะ ๑,๐๐๐ เมตรและเป็นเส้นตรงไปทางทิศตะวันออกเฉียงเหนือ ๕๕๐ เมตรและเป็นเส้นตรงขึ้นไปทางทิศตะวันตกเฉียงเหนือจนบรรจบจุดเริ่มต้น๒.๓ ทิศเหนือเลียบถนนเกาะตะเคียน ฟากใต้ ไปทางทิศตะวันออกเฉียงใต้ ระยะ ๑,๑๐๐ เมตรเป็นเส้นตรงไปทางทิศตะวันตกเฉียงใต้ทิศตะวันออกตั้งฉากกับศูนย์กลางถนนเกาะตะเคียนระยะ ๔๐๐ เมตร เป็นเส้นตรงไปทางทิศใต้บรรจบทางหลวงแผ่นดินหมายเลข ๓๑๘ (ตราด คลองใหญ่) ฟากเหนือมีระยะห่างจากศูนย์กลางทางหลวงแผ่นดินหมายเลข ๓๑๘ ระยะ ๓๐๐ เมตรทิศใต้จดทางหลวงแผ่นดินหมายเลข ๓ (สุขุมวิท) ฟากเหนือทิศตะวันตก เลียบถนนเกาะตะเคียนฟากตะวันตก ไปทางทิศเหนือจนบรรจบจุดเริ่มต้น๒.๔ ทิศเหนือเริ่มต้นจากจุดที่ห่างตามแนวขนานระยะ ๔๐๐ เมตร กับศูนย์กลางถนนบ้านล่าง ดอนจวน จุดที่แนวขนานระยะ ๑๐๐ เมตร กับคลองบางพระ ฝั่งใต้บรรจบกับทางหลวงแผ่นดินหมายเลข ๓๑๔๘ ตราด แหลมงอบ ฟากตะวันตกเป็นเส้นตรงมาทางทิศตะวันออกบรรจบกับทางหลวงแผ่นดินหมายเลข ๓๑๔๘ ตราด แหลมงอบ ฟากตะวันตก ตรงจุดที่ห่างจากคลองบางพระ ฝั่งใต้ ระยะ ๑๐๐ เมตรทิศตะวันออกเลียบทางหลวงแผ่นดินหมายเลข ๓๑๔๘ ตราด แหลมงอบ ฟากตะวันตกลงมาทางทิศใต้ ระยะ ๓๕๐ เมตรทิศใต้ เป็นเส้นตั้งฉากกับศูนย์กลางทางหลวงแผ่นดินหมายเลข๓๑๔๘ ตราด แหลมงอบ ไปทางทิศตะวันตก ระยะ ๔๐๐ เมตรทิศตะวันตกเป็นเส้นขนานระยะ ๔๐๐ เมตร กับศูนย์กลางถนนบ้านล่าง ดอนจวน ขึ้นไปทางทิศเหนือ บรรจบจุดเริ่มต้น๒.๕ ทิศเหนือเริ่มต้นจากจุดที่อยู่ห่างตามแนวขนาน ๑๐๐ เมตร กับคลองบางพระ ฝั่งใต้เป็นเส้นขนานคลองบางพระ ฝั่งใต้ ระยะ ๑๐๐ เมตร บรรจบถนนบ้านล่าง ดอนจวน ฟากตะวันตกทิศตะวันออกเลียบถนนบ้านล่าง ดอนจวน ฟากตะวันตกลงมาทางทิศใต้บรรจบทางแยกเข้าศูนย์ราชการแห่งที่ ๒ทิศใต้ จดถนนบ้านล่าง ดอนจวน ฟากเหนือ เลียบถนนบ้านล่าง ดอนจวนฟากเหนือไปทางทิศตะวันตก บรรจบทางหลวงแผ่นดินหมายเลข ๓๑๔๘ ตราด แหลมงอบ ฟากตะวันออกทิศตะวันตกเลียบทางหลวงแผ่นดินหมายเลข ๓๑๔๘ ตราด แหลมงอบ ฟากตะวันออกไปทางทิศเหนือ จนบรรจบจุดเริ่มต้นทั้งนี้ไม่รวมถึงสถานที่ราชการ สถาบันการศึกษา และศาสนสถานทั้งนี้ ตามแผนที่ท้ายกฎกระทรวงนี้ข้อ ๒ ให้กำหนดพื้นที่บางส่วนในท้องที่ตำบลวังกระแจะตำบลเนินทราย ตำบลบางพระและตำบลหนองเสม็ด อำเภอเมืองตราดจังหวัดตราด ภายในบริเวณแนวเขตตามแผนที่ท้ายกฎกระทรวงนี้เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่๑ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตรขึ้นไป(๒) ภายในบริเวณที่๒ ห้ามบุคคลใดก่อสร้างอาคารดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๑,๐๐๐ ตารางเมตร(ข) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๑,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดดังต่อไปนี้๑. ที่ดินแปลงที่ตั้งอาคารจะต้องอยู่ติดถนนสาธารณะที่มีช่องทางจราจรไม่น้อยกว่า๔ ช่องทาง หรือมีขนาดเขตทางไม่น้อยกว่า ๒๐ เมตรและจะต้องบรรจบกับถนนสาธารณะที่มีขนาดเขตทางที่เท่ากันหรือมากกว่า๒. แนวศูนย์กลางปากทางเข้าออกของรถยนต์ต้องอยู่ห่างจากทางร่วมทางแยกที่เป็นทางบรรจบกันของถนนสาธารณะที่มีขนาดเขตทางตั้งแต่๑๔ เมตรขึ้นไป ไม่น้อยกว่า ๑๐๐ เมตร๓. มีที่ว่างไม่น้อยกว่า๗๐ ใน ๑๐๐ ส่วนของพื้นที่ดินที่ใช้เป็นที่ตั้งอาคาร๔. มีค่าสูงสุดของอัตราส่วนพื้นที่อาคารรวมกันทุกชั้นของอาคารทุกหลังต่อพื้นที่ที่ใช้เป็นที่ตั้งอาคารไม่เกิน๑.๕ ต่อ ๑๕. มีอัตราส่วนของพื้นที่ว่างที่จัดให้เป็นสวนหรือบริเวณปลูกต้นไม้หรือการนันทนาการต่อพื้นที่ของแปลงที่ดินที่ใช้เป็นที่ตั้งอาคารไม่น้อยกว่าร้อยละ ๒๐๖.มีที่ว่างด้านหน้าของอาคารห่างจากเขตทางของถนนสาธารณะไม่น้อยกว่า ๕๐ เมตรโดยวัดระยะจากขอบนอกสุดของอาคารถึงริมเขตทางด้านที่ติดกับแปลงที่ดินที่ใช้เป็นที่ตั้งอาคาร๗. มีที่ว่างด้านข้างและด้านหลังของอาคารห่างจากเขตที่ดินของผู้อื่นหรือเขตทางของถนนสาธารณะไม่น้อยกว่า ๑๕ เมตรโดยวัดระยะจากขอบนอกสุดของอาคารถึงเขตที่ดินของผู้อื่นหรือริมเขตทางด้านที่ติดกับแปลงที่ดินที่ใช้เป็นที่ตั้งอาคาร๘. อาคารที่มีความสูงเกิน๑๐ เมตร ต้องมีระยะห่างจากแนวเขตที่ดินซึ่งเป็นที่ตั้งอาคารศูนย์ราชการหลักของจังหวัดหรืออำเภอศาสนสถาน โบราณสถาน หรือสถานศึกษาไม่น้อยกว่า ๕๐๐ เมตรโดยวัดระยะจากขอบนอกสุดของอาคารที่ขออนุญาตถึงแนวเขตที่ดินของสถานที่ดังกล่าว๙. มีที่จอดรถยนต์ไม่น้อยกว่า๑ คัน ต่อพื้นที่อาคาร ๔๐ ตารางเมตร เศษของ ๔๐ ตารางเมตร ให้คิดเป็น ๔๐ ตารางเมตร๑๐. ที่พักมูลฝอยต้องมีระยะห่างจากเขตที่ดินของผู้อื่นหรือถนนสาธารณะไม่น้อยกว่า ๑๐ เมตรและต้องมีระยะห่างจากสถานที่ประกอบอาหารและสถานที่เก็บอาหารไม่น้อยกว่า ๔ เมตรแต่ถ้าที่พักมูลฝอยมีขนาดความจุเกิน ๓ ลูกบาศก์เมตรต้องมีระยะห่างจากสถานที่ดังกล่าวไม่น้อยกว่า ๑๐ เมตร และสามารถขนย้ายมูลฝอยได้โดยสะดวกข้อ ๓ ภายในบริเวณพื้นที่ที่กำหนดตามข้อ ๒ห้ามบุคคลใดดัดแปลง หรือเปลี่ยนการใช้อาคารใดๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๒ข้อ ๔ อาคารที่มีอยู่แล้วในบริเวณพื้นที่ที่กำหนดตามข้อ๒ ก่อนหรือในวันที่กฎกระทรวงนี้ใช้บังคับให้ได้รับยกเว้นไม่ต้องปฏิบัติตามกฎกระทรวงนี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๒ข้อ ๕ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่กฎกระทรวงนี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามกฎกระทรวงนี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อกฎกระทรวงนี้ไม่ได้ให้ไว้ณ วันที่ ๑ กันยายน พ.ศ. ๒๕๔๗โภคิน พลกุลรัฐมนตรีว่าการกระทรวงมหาดไทยแผนที่ท้ายกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลวังกระแจะตำบลเนินทราย ตำบลบางพระ และตำบลหนองเสม็ดอำเภอเมืองตราดจังหวัดตราดพ.ศ.๒๕๔๗ [ดูข้อมูลจากภาพกฎหมาย]หมายเหตุ :- เหตุผลในการประกาศใช้กฎกระทรวงฉบับนี้คือ เนื่องจากได้มีประกาศกระทรวงมหาดไทย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลวังกระแจะตำบลหนองเสม็ด ตำบลเนินทราย และตำบลบางพระ อำเภอเมืองตราด จังหวัดตราด ลงวันที่ ๒ กันยายน ๒๕๔๖ ซึ่งมีผลใช้บังคับตั้งแต่วันที่๕ กันยายน ๒๕๔๖ เป็นต้นมา แต่มาตรา ๑๓ วรรคสอง แห่งพระราชบัญญัติควบคุมอาคาร พ.ศ.๒๕๒๒ บัญญัติว่าถ้าไม่มีการออกกฎกระทรวงหรือข้อบัญญัติท้องถิ่นภายในหนึ่งปีนับแต่วันที่ประกาศนั้นมีผลใช้บังคับให้ประกาศดังกล่าวเป็นอันยกเลิก และโดยที่สมควรห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในบริเวณดังกล่าวต่อไปเพื่อประโยชน์ในด้านการรักษาคุณภาพสิ่งแวดล้อม การผังเมือง และการอำนวยความสะดวกแก่การจราจรจึงจำเป็นต้องออกกฎกระทรวงนี้ศุภชัย/พิมพ์๑๑ กุมภาพันธ์ ๒๕๔๘นวพร/สุนันทา/ตรวจ๒๒ เมษายน ๒๕๔๘A+B[๑] รก.๒๕๔๗/พ๕๑ก/๒๓๑/๓ กันยายน๒๕๔๗